Frequently Asked Questions
To view this page in English, click here.
Hemi tekem hamas taem blong muv i go long nekis level?
Evriwan hemi lernem swimming long taem blong hem wan nomo. Sapos hemi praktisem swimming mo kam long klas ol taem, swima bae hemi no fraet long wota mo bae hemi kasem ol skil taem we hemi redi.
Bae swima hemi werem o karem wanem long lesson?
Blong ol lesson, hemi wan gudfala tingting blong were wan bathers, ol sot o wan shirt we hemi no gat sliv.
Hemi from ol klos we oli hang hemi save mekem se hemi moa had blong swim mo draonem swima.
Sapos yu gat longfala hea, hemi gud blong fasem o turnem o werem wan swimming hat.
Sapos swima hemi gat gogel (glas blong daeva we i no kaveremap nus), karem i kam long klas.
Swima hemi nidem gogel (glas blong daeva)?
Hemi gud sapos swima hemi no fraet blong putum fes blong hem sapos hemi no gat gogel, be mifala faenem se sam taem gogel hemi mekem se swimming hemi moa isi long swima from hemi save lukluk andawota, daonem fraet, mo mekem se oli mekem ol skil long klas moa hariap.
Hao nao mi save saenap long ol lesson?
Yu welkam blong ringem mifala long Wan Smolbag (27119) o kam daon long spot ofis. Yu save usum email blong kontaktem mifala long pej ia wetem kwestin blong yu o jas kam daon long Mele long fored blong Beach Bar long Saradei moning long 10am blokg tekem fri swim test.
Taem mifala save wanem level swima hemi shud tekem, mifala save talem wanem taem bae klas blong hem i stat.
Sapos wetha i no gud, hao nao bae mi save sapos leson i gat o no?
Mifala putum on alert long homepage o yu save ringem instrakta blong faemenaot sapos i gat leson o no.
eng_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn